
Projektas
ĮSTATYMAS
d.
dėl kai kurių įstatymų pakeitimo siekiant užkirsti kelią lupikavimui[footnoteRef:1]) [1: )	Šiuo įstatymu keičiami įstatymai: 1964 m. balandžio 23 d. Civilinis kodeksas, 1964 m. lapkričio 17 d. Civilinio proceso kodeksas, 1997 m. birželio 6 d. Baudžiamasis kodeksas, 1997 m. rugpjūčio 29 d. Bankų įstatymas, 2006 m. liepos 21 d. Finansų rinkos priežiūros įstatymas, 2009 m. lapkričio 5 d. įstatymas dėl kooperatinių taupomųjų kreditinių kasų, 2011 m. gegužės 12 d. įstatymas dėl vartojimo kredito, 2014 m. spalio 23 d. įstatymas dėl atvirkštinės hipotekos kredito ir 2017 m. kovo 23 d. įstatymas dėl hipotekos kredito ir hipotekos kredito tarpininkų bei agentų priežiūros.] 

1 straipsnis. 1964 m. balandžio 23 d. Civilinio kodekso įstatyme (2018 m. Lenkijos oficialusis leidinys, poz. 1025, su vėlesniais pakeitimais[footnoteRef:2])) atliekami šie pakeitimai: [2: )	Minėto įstatymo vientiso teksto pakeitimai paskelbti Lenkijos oficialiajame leidinyje, poz. 1104, 1629, 2073 bei 2244, ir 2019 m., poz. 80.] 

1)	po 387 straipsnio pridedamas 3871 straipsnis, kuris išdėstomas taip:
„3871 straipsnis. 1. Sutartis, kurioje fizinis asmuo įsipareigoja perduoti nekilnojamojo turto, skirto to asmens būsto poreikiams tenkinti, nuosavybės teisę apsaugant toje arba kitoje sutartyje, tiesiogiai nesusijusioje su to asmens ūkine arba profesine veikla, numatytus reikalavimus, yra negaliojanti.
2. Jeigu negalioja tik sutarties dalis, likusios sutarties dalys lieka galioti, išskyrus atvejus, kai iš aplinkybių matyti, kad be negaliojančių nuostatų sutartis nebūtų sudaryta.“;
2)	po 720 straipsnio pridedami 7201 –7205 straipsniai, kurie išdėstomi taip:
„7201 straipsnis. 1 dalis. 720 straipsnio 1 dalies nuostata nepanaikina piniginės paskolos teikėjo teisės reikalauti iš paskolos gavėjo palūkanų ir kitų nei dėl palūkanų patirtų sąnaudų, laikantis toliau pateikiamų nuostatų.
2 dalis. Su piniginės paskolos sudarymu susijusios kitos nei dėl palūkanų patirtos sąnaudos reiškia iš tos arba kitos sutarties arba kito teisinio veiksmo kylančius:
1)	maržas, komisinius arba mokesčius, susijusius su paskolos sutarties parengimu, paskolos suteikimu arba jos tvarkymu, arba panašaus pobūdžio sąnaudas;
2)	mokesčius ir delspinigius, susijusius su paskolos grąžinimo termino atidėjimu, arba panašaus pobūdžio sąnaudas;
3)	papildomų paslaugų, ypač draudimo, išlaidas, su paskolos garantijos nustatymu susijusias išlaidas, informacijos apie paskolos gavėją gavimo išlaidų sąnaudas, kai jos yra būtinos sutarčiai sudaryti,
– išskyrus notarų mokesčius ir viešąsias rinkliavas, kurias privalo sumokėti šalys sutarties sudarymo atveju.
3 dalis. Jeigu sudarant sutartį paskolos teikėjui atstovauja agentas arba kitas asmuo, kuriam tarpininkaujant paskolos teikėjas sudaro sutartį arba kuriam padedant vykdo savo įsipareigojimą, į kitas nei dėl palūkanų patirtas sąnaudas, susijusias su paskolos sutarties sudarymu, įskaičiuojamas ir to asmens atlyginimas, jeigu jį moka paskolos gavėjas.
7202 straipsnis. 1 dalis. Jeigu išsamiose taisyklėse nenustatyta kitaip, piniginės paskolos sutartyje, sudaromoje su fiziniu asmeniu ir tiesiogiai nesusijusioje su to asmens ūkine arba profesine veikla, bendras kitų nei dėl palūkanų patirtų sąnaudų dydis negali viršyti didžiausio kitų nei dėl palūkanų patirtų sąnaudų dydžio, nustatomo pagal formulę:

kurioje atskirų simbolių reikšmės yra tokios:
MKP – didžiausias kitų nei dėl palūkanų patirtų sąnaudų dydis,
K – visa paskolos suma,
n – grąžinimo laikotarpis, išreikštas dienomis,
R – dienų skaičius metuose.
2 dalis. 1 dalyje minimos kitos nei dėl palūkanų patirtos sąnaudos per visą paskolos grąžinimo laikotarpį negali viršyti 25 proc. visos paskolos sumos.
3 dalis. Jeigu kitos nei dėl palūkanų patirtos sąnaudos viršija 1 arba 2 dalyje nurodytą didžiausią kitų nei dėl palūkanų patirtų sąnaudų dydį, mokamas didžiausias kitų nei dėl palūkanų patirtų sąnaudų dydis.
4 dalis. Sutarties nuostatos negali eliminuoti ir riboti nuostatų dėl didžiausių kitų nei dėl palūkanų patirtų sąnaudų – taip pat ir tuo atveju, kai pasirenkama užsienio teisė. Tokiu atveju taikomos įstatymo nuostatos.
7203 straipsnis. 1 dalis. Jeigu sudarydamas sutartį, nurodytą 7202 straipsnio 1 dalyje, paskolos gavėjas įsipareigoja suteikti paskolos grąžinimo garantiją, tas įsipareigojimas turi būti įtrauktas į sutartį. Tokiu atveju reikia nurodyti garantijos suteikimo būdą ir, atsižvelgiant į aplinkybes, nuosavybę arba nuosavybės teisę, kuriomis garantuojama, ir jų vertę arba kitokiu būdu nustatytą garantijos sumą.
2 dalis. Teisinis veiksmas, įpareigojantis suteikti garantiją pažeidžiant 1 dalies nuostatas, yra negaliojantis.
3 dalis. Reikalavimų pagal sutartį, nurodytą 7202 straipsnio 1 dalyje, garantijos suma negali būti didesnė už paskolos objekto vertės sumą, prie jos pridėjus laikotarpio, kuriam suteikta paskola, didžiausias palūkanas, suskaičiuotas tiesiogiai pagal tą sumą, didžiausius delspinigius, suskaičiuotus pagal paskolos sumą už laikotarpį iki 6 mėnesių, ir didžiausias kitas nei dėl palūkanų patirtas sąnaudas, jeigu išsamioje nuostatoje nenumatyta kitaip.
4 dalis. 1–3 dalių nuostatos netaikomos hipotekos garantijai arba užregistruotam įkeitimui.
7204 straipsnis. Prieš sudarant sutartį, nurodytą 7202 straipsnio 1 dalyje, paskolos teikėjas vienareikšmiškai ir suprantamai informuoja paskolos gavėją apie bendrą kitų nei dėl palūkanų patirtų sąnaudų dydį, palūkanų dydį ir palūkanų sumą, kurią jis turi sumokėti sutarties sudarymo atveju.
7205 straipsnis. 1 dalis. Jeigu paskola, nurodyta 7202 straipsnio 1 dalyje, grąžinama anksčiau, negalima reikalauti palūkanų už laikotarpį, likusį iki laikotarpio, kuriam pagal sutartį suteikta paskola, pabaigos.
2 dalis. Sutrumpinus paskolos grąžinimo laikotarpį, sumokėtos kitos nei dėl palūkanų patirtos sąnaudos, viršijančios 7202 straipsnio 1 ir 2 dalyse nustatytas sumas, įskaičiuojamos į grąžinamą paskolos sumą.“;
3)	po 724 straipsnio pridedamas 7241 straipsnis, kuris išdėstomas taip:
„7241 straipsnis. 1 dalis. Kitomis nuostatomis nereglamentuotų sutarčių, tiesiogiai nesusijusių su to asmens ūkine arba profesine veikla, pagal kurias fiziniam asmeniui perduodama pinigų suma nustatant pareigą ją grąžinti, atžvilgiu atitinkamai taikomos nuostatos dėl paskolos.
2 dalis. Šios antraštinės dalies nuostatos atitinkamai taikomos ir skolų reikalavimų teisių arba kitų turtinių teisių perleidimo fiziniam asmeniui su pareiga jas grąžinti sutartims, jeigu tos sutartys nėra tiesiogiai susijusios su to asmens ūkine arba profesine veikla.“.
2 straipsnis. 1964 m. lapkričio 17 d. Civilinio proceso kodekso įstatyme (2018 m. Lenkijos oficialusis leidinys, poz. 1360, su vėlesniais pakeitimais[footnoteRef:3])) atliekami šie pakeitimai: [3: )	Minėto įstatymo vientiso teksto pakeitimai paskelbti Lenkijos oficialiajame leidinyje, poz. 1464, 1499, 1544, 1629, 1637, 1693, 2385 bei 2432 ir 2019 m., poz. 55, 60 ir 1043.] 

1)	777 straipsnyje:
a)	2 dalyje pridedamas antras sakinys, kuris išdėstomas taip:
„Tokiu atveju notariniame akte nurodomas teisinis santykis, dėl kurio skolininkas sutinka su išieškojimu, skolininko įsipareigojimo atsiradimo data, jo turinys, o įsipareigojimų pagal tarpusavio sutartis atveju – ir kreditoriaus išmoka su jos įvykdymo terminu.“,
b)	po 2 dalies pridedama 21 dalis, kuri išdėstoma taip:
„21 dalis. Jeigu pareiškimas dėl sutikimo su išieškojimu pateikiamas garantuojant reikalavimus, kylančius iš fizinio asmens sudarytos paskolos sutarties, tiesiogiai nesusijusios su to asmens atliekama ūkine arba profesine veikla, arba kitos to asmens sudarytos sutarties, kurios atžvilgiu atitinkamai taikomos nuostatos dėl paskolos, pinigų sumos, su kurios išieškojimu sutinka skolininkas, dydis negali viršyti paskolos objekto vertės sumos, prie jos pridėjus laikotarpio, kuriam suteikta paskola, didžiausias palūkanas, suskaičiuotas tiesiogiai pagal tą sumą, didžiausius delspinigius, suskaičiuotus pagal paskolos sumą už laikotarpį iki 6 mėnesių, ir didžiausias įstatyme numatytas kitas nei dėl palūkanų patirtas sąnaudas.“;
2)	781 straipsnyje po 13 dalies pridedama 14 dalis, kuri išdėstoma taip:
„14 dalis. Prie prašymo išduoti vykdomąjį raštą, nurodytą 777 straipsnio 1 dalies 4–6 punktuose ir 2 dalyje, dėl piniginės paskolos suteikimo sutarties, sudaromos su fiziniu asmeniu ir tiesiogiai nesusijusios su to asmens ūkine arba profesine veikla, reikia pridėti dokumentą, patvirtinantį paskolos sumos perdavimą paskolos gavėjui arba jo nurodytam asmeniui.“;
3)	po 952 straipsnio pridedamas 9521 straipsnis, kuris išdėstomas taip:
„9521 straipsnis. 1 dalis. Gyvenamojo būsto arba žemės sklypo, kuriame stovi gyvenamasis namas, skirti skolininko būsto poreikiams tenkinti, varžytynių terminas nustatomas kreditoriui prašant.
2 dalis. Kreditorius turi teisę pateikti prašymą, nurodytą 1 dalyje, jeigu išieškomos pagrindinės mokėtinos sumos dydis yra ne mažesnis už vieną dvidešimtąją įvertinimo sumos.
3 dalis. Jeigu išieškojimą iš nekilnojamojo turto atlieka keli kreditoriai, nekilnojamojo turto, nurodyto 1 dalyje, varžytynių terminas nustatomas ir tuomet, kai prašymus dėl to pateikia kreditoriai, kurių išieškomų pagrindinių mokėtinų sumų bendras dydis viršija vieną dvidešimtąją įvertinimo sumos.
4 dalis. 2 ir 3 dalių nuostatos netaikomos, jeigu suma yra mokėtina valstybės iždui, nustatyta baudžiamojoje byloje priimtame nuosprendyje arba, nors šiose nuostatose numatytos sąlygos netenkinamos, sutikimą paskirti varžytynių terminą pareiškia skolininkas, kuriam priklauso nekilnojamasis turtas, arba teismas. Teismas išreiškia sutikimą nustatyti varžytynių terminą kreditoriaus prašymu, jeigu tai pagrįsta reikalaujamos sumos dydžiu ir pobūdžiu arba jeigu nėra galimybės patenkinti kreditoriaus reikalavimo iš kitų skolininko turto elementų. Teismo sprendimą, kuriuo atmetamas kreditoriaus prašymas, galima apskųsti.“.
3 straipsnis. 1997 m. birželio 6 d. Baudžiamojo kodekso įstatyme (2018 m. Lenkijos oficialusis leidinys, poz. 1600 ir 2077, bei 2019 m., poz. 730, 858 ir 870) atliekami šie pakeitimai:
1)	115 straipsnyje pridedama 25 dalis, kuri išdėstoma taip:
„25 dalis. Piniginės išmokos suteikimo kitos nei dėl palūkanų patirtos sąnaudos reiškia:
1)	maržas, komisinius arba mokesčius, susijusius su sutarties, pagal kurią suteikiama išmoka, arba sutarties, susijusios su išmokos suteikimu, parengimu arba tų sutarčių tvarkymu, arba kitas tokio pobūdžio sąnaudas;
2)	mokesčius ir delspinigius, susijusius su suteiktos išmokos grąžinimo termino atidėjimu, arba kitas tokio pobūdžio sąnaudas;
3)	papildomų paslaugų, ypač draudimo, išlaidas, su išmokos grąžinimo garantijos nustatymu susijusias išlaidas, su išmokos teikimu susijusios informacijos gavimo išlaidų sąnaudas, kai jos yra būtinos 1 punkte nurodytoms sutartims sudaryti;
4)	asmens, atstovavusio išmoką teikiančiam asmeniui sudarant 1 punkte nurodytas sutartis arba kuriam tarpininkaujant išmokos teikėjas sudarė tas sutartis ar suteikė išmokas, atlyginimą, tiesiogiai mokamą asmens, kuriam suteikta išmoka,
– išskyrus notarų mokesčius ir viešąsias rinkliavas, kurias privalo sumokėti 1 punkte nurodytų sutarčių šalys tų sutarčių sudarymo atveju.“;
2)	304 straipsnio turinys tampa 1 dalimi ir pridedamos 2 ir 3 dalys, kurios išdėstomos taip:
„2 dalis. Tas, kas už piniginės išmokos suteikimą fiziniam asmeniui pagal paskolos, kredito arba kitą su to asmens ūkine arba profesine veikla tiesiogiai nesusijusią sutartį, kurios objektas yra tokios išmokos suteikimas su pareiga ją grąžinti, reikalauja jo sumokėti kitas nei dėl palūkanų patirtas sąnaudas, ne mažiau kaip du kartus viršijančias įstatyme nustatytą tų sąnaudų didžiausią dydį,
baudžiamas nuo 3 mėnesių iki 5 metų laisvės atėmimo bausme.
3 dalis. Taip pat baudžiamas tas, kas dėl piniginės išmokos suteikimo fiziniam asmeniui pagal paskolos, kredito arba kitą su to asmens ūkine arba profesine veikla tiesiogiai nesusijusią sutartį, kurios objektas yra piniginės išmokos suteikimas su pareiga ją grąžinti, reikalauja jo sumokėti palūkanas, ne mažiau kaip du kartus viršijančias įstatyme nustatytą didžiausią palūkanų normą arba didžiausius delspinigius.“.
4 straipsnis. 1997 m. rugpjūčio 29 d. Bankų įstatyme (2018 m. Lenkijos oficialusis leidinys, poz. 2187, 2243 ir 2354, bei 2019 m., poz. 326, 730, 875 ir 1074) atliekami šie pakeitimai:
1)	48k straipsnio 2 dalis išdėstoma taip:
„2. 1–7 straipsnių, 9–11 straipsnių, 40a straipsnio 1 dalies, 49–70 straipsnių, 73–78c straipsnių, 80–95 straipsnių, 101–112 straipsnių, 112c straipsnio, 112d straipsnio, 124 straipsnio, 124a straipsnio, 133 straipsnio 3 dalies, 137 straipsnio, 138 straipsnio, 139 straipsnio 1 dalies 2 ir 3 punktų, 141 straipsnio ir 171 straipsnio 4–7 dalių nuostatos atitinkamai taikomos kredito institucijų skyriams.“;
2)	po 78a straipsnio pridedamas 78b straipsnis ir 78c straipsnis, kurie išdėstomi taip:
„78b straipsnis. 1. Didžiausias kitų nei dėl palūkanų patirtų sąnaudų dydis su vartotoju sudaromoje kredito arba piniginės paskolos sutartyje negali viršyti kitų nei dėl palūkanų patirtų kredito sąnaudų didžiausio dydžio, nurodyto 2011 m. gegužės 12 d. įstatymo dėl vartojimo kredito 36a straipsnio 1 ir 2 dalyse, net jeigu sudaromai sutarčiai to įstatymo nuostatos netaikomos.
2. Jeigu kitos nei dėl palūkanų patirtos sąnaudos pagal su vartotoju sudarytą kredito arba piniginės paskolos sutartį viršija kitų nei dėl palūkanų patirtų sąnaudų, nurodytų 2011 m. gegužės 12 d. įstatymo dėl vartojimo kredito 36a straipsnio 1 ir 2 dalyse, didžiausią dydį, atitinkamai taikoma 1 dalies nuostata.
78c straipsnis. Civilinio kodekso 7203 straipsnio 3 dalies nuostatos netaikomos banko teikiamo kredito ir piniginės paskolos sutarčiai.“;
3)	137 straipsnyje pridedamos 3–5 dalys, kurios išdėstomos taip:
„3. Kai rekomendacijos, pateiktos 1 dalies 5 punkte, yra susijusios su vartojimo kredito teikimu, nurodytu 2011 m. gegužės 12 d. įstatyme dėl vartojimo kredito, Finansinės priežiūros komisija peržiūri išduotas rekomendacijas ne rečiau kaip kartą per metus, ypač nuostatų dėl rekomendacijų, susijusių su bankų priimamais sprendimais imtis mažmeninės vartojimo kredito pozicijos, atžvilgiu.
4. Finansinės priežiūros komisija 3 dalyje nurodytos peržiūros rezultatus perduoda Finansinio stabilumo komitetui.
5. Pasikeitus rekomendacijų turiniui vartojimo kredito teikimo atžvilgiu, Finansinės priežiūros komisija atkreipia dėmesį į peržiūros, nurodytos 3 dalyje, rezultatus, atsižvelgdama į būtinybę užtikrinti patikimą ir stabilų bankų valdymą ir bankų klientų saugumą.“.
5 straipsnis. 2006 m. liepos 21 d. Finansų rinkos priežiūros įstatymo (2019 m. Lenkijos oficialusis leidinys, poz. 298, 326, 730 ir 875) 1 straipsnio 2 dalyje po 10 punkto taškas pakeičiamas kabliataškiu ir pridedamas 11 punktas, kuris išdėstomas taip:
„11)	paskolų institucijų priežiūrą, atliekamą vadovaujantis 2011 m. gegužės 12 d. įstatymo dėl vartojimo kredito (2018 m. Lenkijos oficialusis leidinys, poz. 993 bei 1075, ir 2019 m., poz. 730) nuostatomis.“.
6 straipsnis. 2009 m. lapkričio 5 d. įstatyme dėl kooperatinių taupomųjų kreditinių kasų (2018 m. Lenkijos oficialusis leidinys, poz. 2386 bei 2243, ir 2019 m., poz. 326, 730, 877 ir 1018) 36 straipsnio 1a ir 2 dalys išdėstomos taip:
„la. Kasų sudaromoms paskolų sutartims atitinkamai taikomos 1997 m. rugpjūčio 29 d. Bankų įstatymo 75c straipsnio 1–5 dalių, 78b straipsnio ir 78c straipsnio nuostatos.
2. Kasų sudaromoms kreditų sutartims atitinkamai taikomos 1997 m. rugpjūčio 29 d. Bankų įstatymo 69 straipsnio ir 70 straipsnio, 74–78 straipsnių, 78b straipsnio ir 78c straipsnio nuostatos.“.
7 straipsnis. 2011 m. gegužės 12 d. įstatyme dėl vartojimo kredito (2019 m. Lenkijos oficialusis leidinys, poz. 1083) atliekami šie pakeitimai:
1)	5 straipsnyje po 17 punkto taškas pakeičiamas kabliataškiu ir pridedami 18 bei 19 punktai, kurie išdėstomi taip:
„18)	priimančioji valstybė narė – kita nei buveinės valstybė narė, kurioje subjektas, nurodytas 59d straipsnio 1 dalyje, turi padalinį arba atlieka vartojimo kredito teikimo paslaugas;
19)	buveinės valstybė narė – valstybė narė, kurioje subjektas, nurodytas 59d straipsnio 1 dalyje, atitinkamai yra registruotas.“;
2)	po 10 straipsnio pridedamas 10a straipsnis, kuris išdėstomas taip:
„10a straipsnis. 1. Prieš suteikdamas vartotojui vartojimo kreditą kreditorius privalo gauti vartotojo deklaraciją apie jo pajamas ir išlaidas, reikalingą vartotojo kreditingumui (mokumui), nurodytam 9 straipsnyje, įvertinti ir kredito rizikos analizei atlikti. 
2. Kreditorius privalo patikrinti 1 dalyje minėtą deklaraciją.
3. Patikrinimą, nurodytą 2 dalyje, galima konkrečiai atlikti remiantis vartotojo pateiktais darbdavio, viešosios administracijos institucijų parengtais dokumentais arba duomenimis, kuriuos kaupia, tvarko ir pateikia:
1)	1997 m. rugpjūčio 29 d. Bankų įstatymo 105 straipsnio 4 dalyje išvardytos institucijos, arba
2)	2010 m. balandžio 9 d. Ekonominės informacijos teikimo ir keitimosi ekonominiais duomenimis įstatyme nurodyti ekonominės informacijos biurai.
4. Vartotojo deklaracija kartu su kreditoriaus gaunama informacija sudaro vartojimo kredito sutarties priedą.
5. Jeigu kreditorius suteikė vartotojui vartojimo kreditą pažeisdamas 1 ir 2 dalių nuostatas arba jeigu iš vartotojo deklaracijos turinio ir kreditoriaus gautos informacijos buvo aišku, kad vartojimo kredito sutarties sudarymo dieną vartotojas ilgiau kaip 6 mėnesius vėlavo apmokėti kitą įsipareigojimą, o vartojimo kreditas nebuvo panaudotas tam įsiskolinimui padengti, tai:
1)	pagal tą sutartį gautinos sumos pardavimas pervedant arba kitu būdu negalioja,
2)	reikalauti gautinos sumos galima tik po ankstesnio įsipareigojimo visiško apmokėjimo dienos, jo pabaigos dienos arba po dienos, kurią teismas įsiteisėjusia nutartimi nusprendžia, kad tas įsipareigojimas neegzistuoja – o draudimas parduoti gautiną sumą ir jos reikalauti nesustabdo senaties eigos. Nuo draudimo parduoti gautiną sumą ir jos reikalauti negalima skaičiuoti palūkanų arba kitų nei dėl palūkanų patirtų sąnaudų ar kitų su ta gautina suma susijusių mokesčių.
6. Aplinkybes, nurodytas 5 dalies 2 punkte, teismas tiria pagal vartotojo pateiktą pareiškimą.
7. Vartojimo kreditą suteikęs kreditorius nedelsdamas parduoda informaciją apie jo suteikimą ir vėlavimus grąžinti kreditą:
1)	1997 m. rugpjūčio 29 d. Bankų įstatymo 105 straipsnio 4 dalyje nurodytai institucijai, arba
2)	2010 m. balandžio 9 d. Ekonominės informacijos teikimo ir keitimosi ekonominiais duomenimis įstatyme nurodytam ekonominės informacijos biurui.
8. 1–7 dalių nuostatos netaikomos kreditoriams, kurie yra bankai arba kooperatinės taupomosios kredito kasos, teikiančios vartojimo kreditus.“;
3)	30 straipsnio 1 dalyje po 10 punkto pridedamas 10a punktas, kuris išdėstomas taip:
„10a)	banko sąskaitos, į kurią grąžinamas kreditas, numeris, jeigu sutartyje numatyta, kad vartotojas savarankiškai grąžina kredito dalis;“;
4)	36a straipsnis išdėstomas taip:
„36a straipsnis. 1. Vartojimo kredito kitų nei dėl palūkanų patirtų sąnaudų didžiausias dydis skaičiuojamas pagal formulę:

kurioje atskirų simbolių reikšmės yra tokios:
MPKK – didžiausias kitų nei dėl palūkanų patirtų kredito sąnaudų dydis,
K – visa kredito suma,
n – grąžinimo laikotarpis, išreikštas dienomis,
R – dienų skaičius metuose.
2. Vartojimo kredito kitos nei dėl palūkanų patirtos sąnaudos per visą kreditavimo laikotarpį negali viršyti 75 proc. visos kredito sumos.
3. Vartojimo kredito kitų nei dėl palūkanų patirtų sąnaudų pagal vartojimo kredito sutartį dalis, viršijanti 1 dalyje nurodytu būdu suskaičiuotas didžiausias kitas nei dėl palūkanų patirtas kredito sąnaudas arba 75 proc. visos kredito sumos, nėra mokėtina.
5)	36c straipsnis išdėstomas taip:
„36c straipsnis. Jeigu kreditorius arba su juo susijęs subjektas, apibūdintas 2008 m. lapkričio 3 d. Komisijos reglamente (EB) Nr. 1126/2008, priimančiame tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (ES OL L 320, 2008 11 29, p. 1, su vėlesniais pakeitimais[footnoteRef:4])) suteikė nevisiškai grąžinusiam kreditą vartotojui tolesnių kreditų per 120 dienų nuo pirmojo kredito išmokėjimo dienos: [4: )	Minėto reglamento pakeitimai paskelbti ES OL L 304, 2010 11 20, p. 63, 338, 2008 12 10, p. 10, 338, 2008 12 16, p. 17, 338, 2008 12 16, p. 21, 338, 2008 12 16, p. 25, 339, 2008 12 17, p. 3, 17, 2009 1 21, p. 23, 21, 2009 1 23, p. 10, 21, 2009 1 23, p. 16, 80, 2009 3 25, p. 5, 139, 2009 6 4, p. 6, 149, 2009 6 3, p. 6, 149, 2009 6 3, p. 22, 191, 2009 7 22, p. 5, 239, 2009 9 9, p. 48, 244, 2009 9 15, p. 6, 311, 2009 11 25, p. 6, 312, 2009 11 26, p. 8, 314, 2009 11 27, p. 15, 314, 2009 11 27, p. 21, 314, 2009 11 30, p. 43, 347, 2009 12 23, p. 23, 77, 2010 3 23, p. 33, 77, 2010 3 23, p. 42, 157, 2010 6 23, p. 3, 166, 2010 6 30, p. 6, 186, 2010 7 19, p. 1, 186, 2010 7 19, p. 10, 193, 2010 7 23, p. 1, 46, 2011 2 18, p. 1, 305, 2011 11 22, p. 16, 146, 2012 6 5, p. 1, 360, 2012 12 11, p. 1, 360, 2012 12 11, p. 78, 360, 2012 12 13, p. 145, 61, 2013 3 4, p. 6, 90, 2013 3 27, p. 78, 95, 2013 4 4, p. 9, 312, 2013 11 20, p. 1, 346, 2013 12 19, p. 38, 346, 2013 12 19, p. 42, 175, 2014 6 13, p. 9, 365, 2014 12 18, p. 120, 5, 2014 12 17, p. 1, 5, 2014 12 17, p. 11, 306, 2015 11 23, p. 7, 307, 2015 11 24, p. 11, 307, 2015 12 2, p. 19, 330, 2015 12 15, p. 20, 333, 2015 12 18, p. 97, 336, 2015 12 18, p. 49, 257, 2016 9 22, p. 1, 295, 2016 9 22, p. 19, 323, 2016 11 22, p. 1, 291, .2017 11 6, p. 84, 291, 2017 10 31, p. 1, 291, 2017 10 31, p. 63, 291, 2017 11 3, p. 72, 291, 2017 11 6, p. 89, 34, 2018 2 7, p. 1, 55, 2018 2 26, p. 21, 82, 2018 3 22, p. 3, 72, 2018 3 14, p. 13 ir 87, 2018 3 28, p. 3, bei 265, 2018 10 23 ir 39, 2019 2 8.] 

1)	nustatant kitų nei dėl palūkanų patirtų kredito sąnaudų didžiausią dydį, nurodytą 36a straipsnyje, visa kredito suma yra pirmojo kredito suma;
2)	kitos nei dėl palūkanų patirtos kredito sąnaudos aprėpia visų tuo laikotarpiu suteiktų kreditų kitų nei dėl palūkanų patirtų sąnaudų sumą.“;
6)	59ae straipsnyje po 2 punkto taškas pakeičiamas kabliataškiu ir pridedamas 3 punktas, kuris išdėstomas taip:
„3)	pastaba apie pašalinimą iš registro.“;
7)	po 5aa skirsnio pridedamas 5ab skirsnis, kuris išdėstomas taip:
„5ab skirsnis
Finansinės priežiūros komisijos priežiūra ir priežiūros finansavimas
59df straipsnis. Paskolų institucijų atliekamą ūkinę veiklą teikiant vartojimo kreditą prižiūri Finansinės priežiūros komisija.
59dg straipsnis. 1. Paskolų institucijų veiklos priežiūra siekiama užtikrinti, kad ta veikla atitiktų įstatymą ir finansų rinkos saugumą, susijusį su paskolų institucijų veikla teikiant vartojimo kreditą.
2. Paskolų institucija perduoda Finansinės priežiūros komisijai einamuosius ir periodinius duomenis, aprėpiančius informaciją apie:
1)	suteiktų kreditų skaičių ir vertę, įskaitant jų terminų ir valiutų struktūrą;
2)	klientų, kuriems suteiktas kreditas, skaičių;
3)	vėlavimus grąžinti suteiktus vartotojui kreditus; 
4)	įsiskolinimo pagal vartojimo kredito sutartį apmokėjimo atidėjimą;
5)	tolesnių vartojimo kreditų teikimą vartotojui, kuris nevisiškai grąžino anksčiau suteiktą kreditą;
6)	visas tą ketvirtį gautas pajamas iš kreditavimo veiklos, išskiriant pajamas, gautas iš kitų nei dėl palūkanų patirtų kredito sąnaudų;
7)	paskolų institucijos veiklos finansavimo būdą;
8)	suteiktų kreditų pelningumą.
3. Atlikdama priežiūrą Finansinės priežiūros komisija gali:
1)	teikti rekomendacijas dėl paskolų institucijos veiklos atitikties įstatymui ir finansų rinkos saugumui ryšium su paskolų institucijų veikla teikiant vartojimo kreditą;
2)	reikalauti paskolų institucijos informuoti apie kitų, nei 2 dalyje nustatytų prievolių informuoti, įstatyme numatytų prievolių vykdymo būdą, ypač informuoti apie vartotojų deklaracijų, nurodytų 10a straipsnyje, patikimumo tikrinimo būdų apimtį bei pateikti informaciją apie su kreditoriumi susijusius subjektus, nurodytus 36c straipsnyje;
3)	reikalauti pateikti kitą nei 2 punkte nurodyta informaciją raštu bei žodžiu ir perduoti duomenis, leidžiančius užtikrinti, kad paskolų institucijos atliekama veikla atitinka įstatymo nuostatas.
4. Nustačiusi, kad paskolų institucija reikalauja kredito gavėjo arba paskolos gavėjo sumokėti didesnes nei leidžiama palūkanas ar kitas nei dėl palūkanų patirtas sąnaudas, arba sudaro sutartis, kuriomis vartotojas įpareigojamas tai daryti paskolų institucijos arba susijusių subjektų, nurodytų 36c straipsnyje, atžvilgiu, arba per nustatytą laiką nevykdo rekomendacijų, nurodytų 3 dalies 1 punkte, arba nevykdo prievolių, nurodytų 3 dalies 2 ir 3 punktuose ar jas vykdo netinkamai, Finansinės priežiūros komisija gali:
1)	skirti asmeniui, valdančiam už nustatytus pažeidimus tiesiogiai atsakingą finansinę instituciją, iki trijų to asmens mėnesinių atlyginimų be atskaitymų, suskaičiuotų pagal paskutinių 3 mėnesių vidutinį atlyginimą be atskaitymų, dydžio piniginę baudą;
2)	skirti tam subjektui iki 15 000 000 PLN dydžio piniginę baudą;
3)	kreiptis į tą subjektą siūlant atšaukti valdantįjį asmenį, nurodytą 1 punkte;
4)	suspenduoti valdančiojo asmens, nurodyto 1 punkte, pareigas, kol bus priimtas sprendimas dėl 3 punkte minėto kreipimosi; pareigų suspendavimas – tai nušalinimas nuo sprendimų, susijusių su to subjekto turtinėmis teisėmis ir pareigomis, priėmimo;
5)	pašalinti paskolų instituciją iš paskolų institucijų registro.
5. Nustačiusi, kad paskolų institucija vykdo veiklą pažeisdama įstatymą, Finansinės priežiūros komisija gali to subjekto atžvilgiu panaudoti 4 dalyje nurodytas priemones.
6. 4 dalyje nurodytos priemonės panaudojamos administraciniu sprendimu.
7. Administraciniai sprendimai, nurodyti 4 dalies 3–5 punktuose, yra vykdytini nedelsiant.
8. Nustatydama piniginės baudos, minėtos 4 dalies 1 punkte, dydį, Finansinės priežiūros komisija atsižvelgia į pažeidimo pobūdį ir reikšmę, ankstesnius valdančiojo asmens įvykdytus įstatymo pažeidimus ir jo finansinę padėtį.
9. Nustatydama piniginės baudos, minėtos 4 dalies 2 punkte, dydį, Finansinės priežiūros komisija atsižvelgia į pažeidimo pobūdį bei reikšmę ir atliekamos veiklos mastą.
10. Finansinės priežiūros komisija gali savo interneto tinklalapyje paskelbti informaciją apie paskolų institucijoms pritaikytas priemones, nurodytas 4 dalyje, išskyrus atvejus, kai tokios informacijos paviešinimas keltų rimtą grėsmę finansų rinkų stabilumui arba padarytų tam subjektui neproporcingą žalą.
11. Ministras, atsakingas už finansinių institucijų reikalus, įsakymu nustato išsamią informacijos, nurodytos 2 dalyje, apimtį, formą ir perdavimo terminus, atsižvelgdamas į prieigos prie duomenų, reikalingų veiksmingai paskolų institucijų veiklos priežiūrai atlikti, suteikimą Finansinės priežiūros komisijai.
59dh straipsnis. 1. Finansinės priežiūros komisija gali teikti informaciją, įskaitant informaciją, kuri yra profesinė paslaptis, gautą siekiant vykdyti įstatyme numatytus uždavinius, tik kai to reikalauja:
1)	buveinės valstybės narės arba atitinkamai priimančiosios valstybės narės kompetentingos priežiūros institucijos 59di straipsnio 2 dalyje apibūdintais atvejais;
2)	kitų nei Lenkijos Respublika valstybių narių centriniai bankai, kitos valstybių narių institucijos, atliekančios užduotis pinigų politikos srityje, ir kitos kitų nei Lenkijos Respublika valstybių narių viešosios įstaigos, atliekančios užduotis finansų rinkos priežiūros srityje, Europos Sąjungos įstaigos ir institucijos, kompetentingos klausimais, susijusiais su paskolų institucijų priežiūra jų uždavinių vykdymo atžvilgiu;
3)	teismas arba prokuroras dėl baudžiamosios bylos arba mokestinio nusikaltimo tyrimo;
4)	teismas arba prokuroras dėl užsienio valstybės, kuri pagal Lenkijos Respubliką saistančią ratifikuotą tarptautinę sutartį turi teisę kreiptis dėl informacijos, kuri yra profesinė paslaptis, suteikimo, prašymo suteikti teisinę pagalbą vykdymui;
5)	teismas dėl vykstančio civilinio proceso byloje, kurioje šalis yra sutartį pasirašęs subjektas arba kita įslaptinta procedūra – su tuo subjektu susijusią informaciją;
6)	Finansinės informacijos generalinis inspektorius, nurodytas 2018 m. kovo 1 d. įstatymo dėl Kovos su pinigų plovimu ir terorizmo finansavimu (2019 m. Lenkijos oficialusis leidinys, poz. 1115) 10 straipsnio 1 dalies 2 punkte – informaciją, susijusią su kova su pinigų plovimu ir terorizmo finansavimu;
7)	Aukščiausiosios audito institucijos vadovas arba jo įgaliotas auditorius – informaciją apie tikrinamą įstaigą, reikalingą faktinei padėčiai nustatyti atliekant tos įstaigos auditą, apibūdintą 1994 m. gruodžio 23 d. Aukščiausiosios audito institucijos įstatyme (2019 m. Lenkijos oficialusis leidinys, poz. 489);
8)	Karinės kontržvalgybos tarnyba, Žvalgybos agentūra, Karinės žvalgybos tarnyba, policija, Karo žandarmerija, Pasienio apsaugos tarnyba, Kalėjimų tarnyba, Valstybės apsaugos tarnyba ir jų raštu įgalioti pareigūnai arba kariai – kiek tai būtina tikrinimo procedūrai atlikti remiantis 2010 m. rugpjūčio 5 d. Neviešos informacijos apsaugos įstatymu (2019 m. Lenkijos oficialusis leidinys, poz. 742);
9)	policija, jeigu tai yra būtina siekiant veiksmingai užkirsti kelią nusikaltimui įvykdyti, atskleisti nusikaltimą arba nustatyti kaltininką ir gauti įrodymų, taip pat aptikti ir identifikuoti nusikalstamu būdu įgytus daiktus ir kitą turtą arba jų ekvivalentą, 1990 m. balandžio 6 d. Policijos įstatyme (2019 m. Lenkijos oficialusis leidinys, poz. 161, 125 ir 1091) nustatytais principais ir tvarka; 
10)	Karo žandarmerija, jeigu tai yra būtina siekiant veiksmingai užkirsti kelią nusikaltimui įvykdyti atskleisti nusikaltimą arba nustatyti kaltininką ir gauti įrodymų, taip pat aptikti ir identifikuoti nusikalstamu būdu įgytus daiktus ir kitą turtą arba jų ekvivalentą, 2001 m. rugpjūčio 24 d. Karo žandarmerijos įstatymo (2019 m. Lenkijos oficialusis leidinys, poz. 518 ir 730) 40b straipsnyje nustatytais principais ir tvarka;
11)	teismo antstolis dėl vykstančių laikinųjų apsaugos priemonių pritaikymo arba išieškojimo procesu byloje dėl reikalavimų sutartį pasirašiusiam subjektui, arba kita teisine procedūra, kuri yra profesinė paslaptis – su tuo subjektu susijusią informaciją;
12)	administracinė vykdomoji įstaiga arba centrinis ryšių biuras, nurodytas 2013 m. spalio 1 d. įstatymo dėl tarpusavio pagalbos išieškant mokesčius, muitinės rinkliavas ir kitas mokėtinas sumas (2018 m. Lenkijos oficialusis leidinys, poz. 425 ir 730) 9 straipsnyje – tiek, kiek tai susiję su įstatymuose numatytų jų uždavinių vykdymu;
13)	Finansų ombudsmenas, nurodytas 2015 m. rugpjūčio 5 d. įstatymo dėl Finansų rinkos subjektų atliekamo reklamacijų tyrimo ir Finansų ombudsmeno (2018 m. Lenkijos oficialusis leidinys, poz. 2038, 2215 bei 2243, ir 2019 m., poz. 875) 11 straipsnyje – tiek, kiek tai yra būtina įstatyme numatytoms jo užduotims atlikti.
2. Finansinės priežiūros komisija teikia informaciją Vidaus saugumo tarnybos viršininkui, Centrinio antikorupcijos biuro viršininkui, Nacionalinės iždo administracijos viršininkui, Vyriausiajam policijos komendantui, Konkurencijos ir vartotojų apsaugos valdybos viršininkui ir Lenkijos Respublikos generalinės prokuratūros viršininkui 2006 m. liepos 21 d. Finansų rinkos priežiūros įstatymo (2019 m. Lenkijos oficialusis leidinys, poz. 298, 326, 730 ir 875) 17ca straipsnyje ir 17cb straipsnyje nustatyta tvarka.
3. 1 dalyje nurodyta informacija 1 dalies 1 ir 2 punktuose išvardytiems subjektams gali būti teikiama, jeigu:
1)	užtikrinama, kad suteikta informacija bus naudojama tik tų įstaigų atliekamų paskolų institucijų priežiūros užduočių reikmėms;
2)	garantuojama, kad suteikta informacija gali būti perduota už įstaigų, nurodytų 2 dalyje, ribų tik gavus Finansinės priežiūros komisijos sutikimą.
4. 1 dalyje nurodyta informacija gali būti suteikta 1 dalyje išvardytiems subjektams, jeigu nepažeidžiami atskirose taisyklėse numatyti informacijos apsaugos principai.
5. 1 dalyje nurodyta informacija gali būti teikiama 1 dalyje išvardytiems subjektams platesne apimtimi, jeigu tai numatyta atskirose taisyklėse.
59di straipsnis. 1. Imdamasi subjekto, nurodyto 59d straipsnio 1 dalyje, atžvilgiu veiksmų, apibūdintų 59df straipsnyje ir 59dg straipsnyje, Finansinės priežiūros komisija bendradarbiauja atitinkamai su buveinės valstybės narės arba priimančiosios valstybės narės kompetentingomis priežiūros institucijomis.
2. Finansinės priežiūros komisija perduoda atitinkamai buveinės valstybės narės arba priimančiosios valstybės narės kompetentingai priežiūros institucijai jai prašant arba savo iniciatyva informaciją, reikalingą 1 dalyje apibūdinto bendradarbiavimo tikslams pasiekti, apie paskolų institucijos įvykdyto teisės pažeidimo nustatymo arba įtarimo padarius pažeidimą atvejus ir tų pažeidimų apimtį.
3. Jeigu kitos nei Lenkijos Respublika valstybės narės kompetentinga priežiūros institucija atsisakė bendradarbiauti su Finansinės priežiūros komisija 1 dalyje apibūdintoje srityje arba neperdavė informacijos, kurios prašė Finansinės priežiūros komisija įstatyme numatytiems uždaviniams vykdyti, Finansinės priežiūros komisija gali perduoti bylą Europos bankininkystės institucijai ir kreiptis į tą instituciją pagalbos pagal 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (ES OL L 331, 2010 12 15, p. 12, su vėlesniais pakeitimais[footnoteRef:5])) 19 straipsnį. [5: )	Minėto reglamento pakeitimai paskelbti ES OL L 176, 2013 6 26, p. 338, 287, 2013 10 22, p. 5, 176, 2013 6 26, p. 1, 60, 2014 2 4, p. 34, 173, 2014 5 15, p. 190, 225, 2014 7 15, p. 1, 337, 2015 11 25, p. 35 ir 291, 2018 11 14, p. 1.] 

59dj straipsnis. 1. Jeigu subjektas, nurodytas 59d straipsnio 1 dalyje, vykdydamas veiklą Lenkijos Respublikos teritorijoje pažeidžia įstatymo nuostatas, Finansinės priežiūros komisija:
1)	raštu paragina tą subjektą laikytis Lenkijos teisės nuostatų ir nustato jam terminą nustatytiems pažeidimams pašalinti;
2)	praleidus 1 punkte nurodytame raginime nustatytą terminą, praneša buveinės valstybės narės kompetentingoms institucijoms apie nustatytus pažeidimus.
2. Praleidus 1 dalies 1 punkte nurodytame raginime nustatytą terminą, jeigu, pritaikius procedūrą, nurodytą 1 dalies 2 punkte, būtų pernelyg uždelsta ir tai galėtų kelti tiesioginę grėsmę svarbiems finansinės rinkos ir kreditorių arba paskolų teikėjų interesams, Finansinės priežiūros komisija gali atitinkamai panaudoti 59dg straipsnio 4 dalies 1–3 punktuose nurodytas priemones, pranešdama buveinės valstybės narės kompetentingoms institucijoms apie nustatytus pažeidimus ir priemones, kurių buvo imtasi.
3. Jeigu, nepaisant buveinės valstybės narės kompetentingų institucijų panaudotų priežiūros priemonių, subjektas, nurodytas 59d straipsnio 1 dalyje, toliau nesilaiko 2–4 skirsnių nuostatų, Finansinės priežiūros komisija gali atitinkamai panaudoti 1–3 dalyse nurodytas priemones.
4. 3 dalies nuostata taikoma ir tuomet, kai:
1)	paaiškėjo, kad buveinės valstybės narės panaudotos priemonės yra neadekvačios įvykdytam pažeidimui arba jų negalima pritaikyti Lenkijos Respublikos teritorijoje;
2)	buveinės valstybės narės kompetentingos institucijos, nenurodydamos pagrindo, atsisako panaudoti priežiūros priemones arba nepagrįstai delsia jas pritaikyti.
5. 2–4 dalyse nurodytais atvejais Finansinės priežiūros komisija informuoja Europos Komisiją apie pritaikytas priežiūros priemones.
6. Finansinės priežiūros komisijos administraciniams sprendimams, priimtiems tais atvejais, kurie nurodyti 2–4 dalyse, netaikoma 1960 m. birželio 14 d. Administracinio proceso kodekso įstatymo (2018 m. Lenkijos oficialusis leidinys, poz. 2096, ir 2019 m., poz. 60 bei 730) 127 straipsnio 3 dalies nuostata.
59dk straipsnis. Finansinės priežiūros komisija gali teikti rekomendacijas dėl paskolų institucijų veiklos vykdymo gerosios praktikos, atsižvelgdama į finansų rinkos saugumą ir kreditorių bei paskolų teikėjų teisėto intereso apsaugą.
59dl straipsnis. 1. Paskolų institucija atsako už visus kredito tarpininko, kuris tos paskolų institucijos naudai arba jos vardu reikalauja kredito gavėjo arba paskolos gavėjo sumokėti didesnes nei leidžiama palūkanas ar kitas nei dėl palūkanų patirtas sąnaudas, arba sudaro sutartį, kuria vartotojas įpareigojamas tai atlikti paskolų institucijos, tarpininko arba susijusių subjektų, nurodytų 36c straipsnyje, atžvilgiu, veiksmus arba neveikimą, nebent įrodytų, kad faktinis palūkanų arba kitų nei dėl palūkanų patirtų sąnaudų dydis yra mažesnis už leidžiamą. 
2. Įrodyti, kad paskolų institucija tinkamai vykdo įstatyme numatytas pareigas, privalo ta institucija.
59dm straipsnis. Finansinės priežiūros komisija ir priežiūros procedūras atliekantys asmenys neatsako už žalą, padarytą veikiant arba neveikiant pagal taisykles dėl Finansinės priežiūros komisijos atliekamos priežiūros.
59dn straipsnis. 1. Paskolų institucijos kiekvieną pradėtą veiklos ketvirtį privalo mokėti ne didesnes kaip 5 000 PLN įmokas priežiūros sąnaudoms padengti.
2. 1 dalyje nurodytų įmokų atžvilgiu netaikoma 2006 m. liepos 21 d. Finansų rinkos priežiūros įstatymo 19a straipsnio nuostata.
3. 1 dalyje nurodytų įmokų mokėtinos sumos išieškomos 1966 m. birželio 17 d. Administracinio vykdomojo proceso įstatyme nustatyta tvarka.
4. Ministrų Tarybos pirmininkas potvarkiu nustato:
1)	1 dalyje nurodytų įmokų mokėjimo terminus, dydį ir apskaičiavimo būdą;
2)	atsiskaitymo už 1 dalyje nurodytas įmokas būdą ir terminus;
[bookmark: _GoBack]3)	informacijos apie įmokos priežiūros sąnaudoms padengti mokėjimą pavyzdį
– atsižvelgdamas į tai, kad įmokų priežiūros sąnaudoms padengti dydis neturėtų reikšmingos įtakos jas sumokėti privalančių subjektų veiklos kaštų padidėjimui, į būtinybę užtikrinti atliekamos priežiūros veiksmingumą ir į tai, kad informaciją apie įmokos priežiūros sąnaudoms padengti sumokėjimą būtų galima teikti elektroniniu dokumentu, apibūdintu 2005 m. vasario 17 d. įstatymo dėl visuomenines pareigas vykdančių subjektų veiklos kompiuterizavimo 3 straipsnio 2 punkte.“.
8 straipsnis. 2014 m. spalio 23 d. įstatymo dėl atvirkštinės hipotekos kredito (2016 m. Lenkijos oficialusis leidinys, poz. 786) 3 straipsnis išdėstomas taip:
„3 straipsnis. Su atvirkštinės hipotekos sutartimi susijusiais klausimais netaikomi 1997 m. rugpjūčio 29 d. Bankų įstatymo 69 straipsnio 1 ir 2 dalys, 70 straipsnis, 74–75a straipsniai, 76a straipsnis, 77 straipsnis, 78 straipsnis ir 78a straipsnis bei 1964 m. balandžio 23 d. Civilinio kodekso įstatymo (2018 m. Lenkijos oficialusis leidinys, poz. 1025, 1104, 1629, 2073 bei 2244, ir 2019 m., poz. 80) 3871 straipsnis.“.
9 straipsnis. 2017 m. kovo 23 d. įstatymo dėl hipotekos kredito ir hipotekos kredito tarpininkų bei agentų priežiūros (Lenkijos oficialusis leidinys, poz. 819, ir 2018 m., poz. 2245) 63 straipsnyje:
1)	3 dalyje po 2 punkto taškas pakeičiamas kabliataškiu ir pridedamas 3 punktas, kuris išdėstomas taip:
„3)	pastaba apie pašalinimą iš registro.“;
2)	4 dalyje po 3 punkto taškas pakeičiamas kabliataškiu ir pridedamas 4 punktas, kuris išdėstomas taip:
„4)	pastaba apie pašalinimą iš registro.“.
10 straipsnis. 1 ir 7 straipsniais keičiamų šiame įstatyme išdėstytų įstatymų nuostatos taikomos teisinėms procedūroms, atliekamoms po šio įstatymo įsigaliojimo dienos.
11 straipsnis. 2 straipsniu keičiamo šiame įstatyme išdėstyto įstatymo 777 straipsnio 2 ir 21 dalių nuostatos taikomos notariniams aktams, sudaromiems po šio įstatymo įsigaliojimo dienos. 2 straipsniu keičiamo šiame įstatyme išdėstyto įstatymo 9521 straipsnio nuostata taip pat taikoma procedūroms, pradėtoms ir neužbaigtoms iki šio įstatymo įsigaliojimo dienos, jeigu prieš tą datą kreditorius nepateikė prašymo paskirti pirmųjų nekilnojamojo turto varžytynių terminą.
12 straipsnis. 1. 3 straipsniu keičiamo šiame įstatyme išdėstyto įstatymo 304 straipsnio 2 dalies nuostata taikoma veikoms, įvykdytoms po šio įstatymo įsigaliojimo dienos, taip pat tuomet, kai reikalaujama apmokėti sutartyje, kuri buvo sudaryta iki šio įstatymo įsigaliojimo dienos, numatytas kitas nei dėl palūkanų patirtas sąnaudas, kurios tiesiogiai nekyla iš tos sutarties arba kitų galiojančių teisinių procedūrų.
2. 3 straipsniu keičiamo šiame įstatyme išdėstyto įstatymo 304 straipsnio 3 dalies nuostata taikoma veikoms, įvykdytoms po šio įstatymo įsigaliojimo dienos, taip pat tuomet, kai sutartis, su kuria yra susijęs reikalavimas sumokėti iš tos sutarties arba kitų galiojančių teisinių procedūrų tiesiogiai kylančias palūkanas, buvo sudaryta iki šio įstatymo įsigaliojimo dienos.
13 straipsnis. 4–6 straipsniais keičiamų šiame įstatyme išdėstytų įstatymų nuostatos taikomos sutartims, sudaromoms po šio įstatymo įsigaliojimo dienos.
14 straipsnis. 1. Paskolų institucija, vykdžiusi ūkinę veiklą iki šio įstatymo įsigaliojimo dienos, pirmą įmoką, nurodytą 7 straipsniu keičiamo šiame įstatyme išdėstyto įstatymo 59dn straipsnio 1 dalyje, sumoka už ketvirtį, prasidedantį po mėnesio, kurį įsigaliojo šis įstatymas.
2. Paskolų institucija, pradedanti ūkinę veiklą po šio įstatymo įsigaliojimo dienos, pirmą įmoką, nurodytą 7 straipsniu keičiamo šiame įstatyme išdėstyto įstatymo 59dn straipsnio 1 dalyje, sumoka už ketvirtį, prasidedantį po mėnesio, kurį ji pradėjo veiklą.
15 straipsnis. Įstatymas įsigalioja po 6 mėnesių nuo jo paskelbimo dienos.
